6427
मुंबई। मोक्ष म्यूज़िक ने नई दिल्ली में 'तेरी याद में मां' एलबम का म्यूजिक लॉन्च किया। इस एलबम में बॉलीवुड सिंगर अरुण उपाध्याय की आवाज़ में गाए गए गानों में मां की ममता और महत्ता को बड़े भावपूर्ण ढंग से छूने की कोशिश की गई है। वहीं युवा म्यूज़िक डायरेक्टर राज-रमेश की जोड़ी ने भी गानों को बेहतरीन ढंग से कम्पोज़ किया है। इस एलबम की ख़ास बात यह है कि दुनिया भर के सभी डिजिटल प्लेटफॉर्म्स पर मौजूद है। एलबम की लॉन्चिंग के मौके पर मोक्ष म्यूज़िक के प्रबंध निदेश राज महाजन ने कहा कि 'मोक्ष म्यूज़िक इस एलबम के माध्यम से सभी माताओं के प्रति अपनी संगीतमय अभिव्यक्ति पेश कर रहा है'। इस ख़ास मौके पर कई बड़ी हस्तियां मौजूद रहीं। म्यूज़िक एल्बम की लॉन्चिंग के दौरान माहौल उस वक्त और भी ज्यादा संगीतमय हो गया, जब दिल्ली पुलिस के विशेष आयुक्त(यातायात) डॉ. मुक्तेश चंद्र ने बांसुरी की धुन बजाकर सबको मंत्रमुग्ध कर दिया। मोक्ष म्यूज़िक कंपनी ने बेहद कम वक्त में बड़ा मुकाम हासिल किया है और कई युवा संगीतकारों और गायकों के लिए कंपनी ने अच्छा प्लेटफॉर्म स्थापित किया है। इस अवसर पर एटीओ गिरीश कुमार सिंह, डिप्टी मेयर आशा सिंह, सिनेमिर्ची मीडिया ग्रुप से सुशील राघव व जूनियर मि. इंडिया पारस गुप्ता भी उपस्थित थे।
unk hin_Deva